Sign in / Join .st0{fill:#34437F;} .st1{fill:#878787;} Monday, October 4, 2021 ikteb hawn… Fittex Jitħabbru r-rebbieħa tal-Premju Nazzjonali fil-qasam tad-dimensja 2021 Minn talk.mt October 1, 2021 talk.mt Matul serata li ġiet organizzata mill-Ministeru għall-Anzjani u l-Anzjanità Attiva, tħabbru r-rebbieħa tal-premju nazzjonali fil-qasam tad-dimensja 2021. Din is-serata, kienet il-qofol ta' sensiela ta' attivitajiet li ġew organizzati matul ix-xahar li għadda, ix-xahar iddedikat għall-għarfien dwar il-kundizzjoni tad-dimensja. Il-premju nazzjonali jirrikonoxxi d-dedikazzjoni u s-sagrifiċċji li jagħmlu individwi, professjonisti, membri tal-familja u organizzazzjonijiet li jaħdmu u jieħdu ħsieb persuni bid-dimensja u l-qraba tagħhom. Matul iċ-ċeremonja ngħataw tliet premijiet: Premju għall-Kontribut Eċċezzjonali fid-dimensja Rebbieħ: Crafts and Coffee for Charity Premju Carer Informali Rebbieħ: Ms Mary Anne Vella Premju Professjonist/Tim fil-qasam tad-dimensja Rebbieħ: Mrs Roberta Attard Farrugia Fid-diskors tiegħu, il-Ministru Michael Farrugia qal li f'dawn l-aħħar snin, il-Gvern introduċa diversi miżuri u qed jaħdem fuq diversi proġetti biex jiżgura s-sigurtà u l-ħarsien tal-persuni li jgħixu bid-dimensja, kemm dawk li jgħixu fi djar ta' kura kif ukoll dawk li għadhom jgħixu fil-komunità. Fost diversi inizjattivi, din is-sena ġie estiż is-servizz tat-telecare permezz ta' proġett pilota li qed jaħdem fost persuni li għandhom id-dimensja, it-Telecare on the Move. Dan is-servizz mhuwiex limitat għal operaturi b'linja fissa iżda jaħdem ukoll meta l-anzjani jkunu barra minn djarhom. Il-Ministru Michael Farrugia fakkar ukoll li fil-ġranet li għaddew infetaħ l-ewwel day centre u night shelterol fl-Imtarfa li se jilqa' fih peruni li għandhom din il-kundizzjoni u se jiftaħ ieħor bħalu f'Ħal Safi sal-aħħar ta' din is-sena. Dawn iċ-ċentri huma l-ewwel tat-tip tagħhom mhux f'Malta biss iżda anke fl-Ewropa. Artiklu preċedenti L-aħħar fażi tax-xogħlijiet tal-mina taħt l-art bejn Pembroke u Ta' Qali għal ilma aħjar Artiklu li jmiss Filmati ta' nisa Spanjoli jagħmlu l-awrina fit-triq meqjusa "mhux kriminali"